Ügyiratszám: 18260-1/2015

**Látta:**

**JEGYZŐKÖNYV**

**Hajdúszoboszló Város Önkormányzatának**

*Gazdasági Bizottsága
2015. 09. 08-án 1500 órakor kezdődő
nyílt üléséről*

**Helye:** Hajdúszoboszlói Polgármesteri Hivatal, „A” épület, Pávai Vajna Ferenc terem.

**Jelen vannak a csatolt jelenléti ív szerint**

* **a Gazdasági Bizottsági****tagok:** Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Képíró Ákos,
* **A Polgármesteri Hivatal részéről jelen vannak:** Dr. Vincze Ferenc jegyző, Dr. Sléder Tamás aljegyző, Lőrincz László gazdasági irodavezető, Kunkliné Dede Erika egészségügyi, szociális irodavezető-helyettes, Szilágyiné Pál Gyöngyi városfejlesztési irodavezető-helyettes, Szabó László, Cseri Anita
* **Meghívott vendégek:** Czeglédi Gyula Hungarospa Zrt. vezérigazgatója, a Volán képviseletében Nagy László
* **jegyzőkönyvvezető:** Fehér Adrienn

Marosi György Csongor:

A jelen lévők létszáma alapján megállapítom, hogy a bizottság határozatképes. Hiányzik Harsányi István és Kolozsvári Csaba és Szabó Mariann. A kiküldött meghívóban szereplő napirendi pontokhoz érkezett még 5 előterjesztés. A 2015. évi belterületi szúnyoggyérítéssel és az ÉLA Bt. közterület használattal kapcsolatos előterjesztés utólagosan ki lettek küldve a bizottsági tagok részére. A HIK kérelme, az Attila úti óvoda előtti táblával és a Szilfákalja 7. egyedi önálló lakóingatlanok rendszerének megújítása támogatásba történő bevonásával kapcsolatos előterjesztések szóban kerülnek ismertetésre. Elsőként a Szilfákalja 7. egyedi egyedi önálló lakóingatlanok rendszerének megújítása támogatással kapcsolatos előterjesztést tárgyaljuk, valamint Nagy László, a Volán képviseletében kéri a napirend előre vételét.

A GB 6 igen szavazattal (Marosi György Csongor, Antalné Tardi Irén, Juhász Géza, Kanizsay György Béla, Kállai István Elek, Képíró Ákos) ellenszavazat és tartózkodás nélkül elfogadta a plusz előterjesztések napirendre vételét (a döntéshozatalban 6 fő vett részt).

**183/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága elfogadja az alábbi előterjesztések napirendre vételét.**

1. Előterjesztés a 2015. évi belterületi szúnyoggyérítéssel kapcsolatosan

Előadó: városfejlesztési irodavezető-helyettes – főmérnök

1. Előterjesztés az ÉLA Bt. közterület használattal kapcsolatos kérelméről

Előadó: városfejlesztési irodavezető-helyettes – főmérnök

1. Előterjesztés az Attila úti óvoda előtti táblakihelyezéssel kapcsolatosan

Előadó: városfejlesztési irodavezető-helyettes – főmérnök

1. A Hajdúszoboszlói Intézményműködtető Központ kérelme

Előadó: elnök

1. A Szilfákalja 7. számú társasház gázszolgáltatásból kizárt lakóinak támogatása

Előadó: egészségügyi, szociális irodavezető-helyettes

A GB 6 igen szavazattal (Marosi György Csongor, Antalné Tardi Irén, Juhász Géza, Kanizsay György Béla, Kállai István Elek, Képíró Ákos) ellenszavazat és tartózkodás nélkül elfogadta a napirendi pontokat (a döntéshozatalban 6 fő vett részt).

**184/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága a plusz előterjesztésekkel elfogadja a napirendi pontokat.**

**A képviselő-testület 2015. szeptember 10-i ülésanyagának véleményezése:**

1. Tájékoztatás a helyi menetrendszerinti autóbusz-közlekedés 2015. évi I. negyedévi és I. félévi működéséről

Előadó: városfejlesztési irodavezető-helyettes - főmérnök

1. Előterjesztés a Hungarospa Hajdúszoboszlói Zrt. 2015. évi üzleti tervének módosítására. (1. sz. testületi napirend)

Előadó: vezérigazgató

1. Előterjesztés Hajdúszoboszló Város Önkormányzata stratégiai ellenőrzési tervének elfogadására. (2. sz. testületi napirend)

Előadó: jegyző

1. Javaslat a 2015. évi költségvetési rendelet módosítására. (5. sz. testületi napirend)

Előadó: gazdasági irodavezető - főkönyvelő

1. Beszámoló a 2015. évi önkormányzati költségvetés első 7 hónapos végrehajtásáról. (6. sz. testületi napirend)

Előadó: gazdasági irodavezető - főkönyvelő

1. Előterjesztés nyersanyagnormák és intézményi térítési díjak meghatározásáról. (7. sz. testületi napirend)

Előadó: gazdasági irodavezető – főkönyvelő

1. Előterjesztés ingatlanok megvásárlásáról. (8. sz. testületi napirend)

Előadó: gazdasági irodavezető – főkönyvelő

1. Előterjesztés az Antenna Hungária Zrt. kérelméről. (9. sz. testületi napirend)

Előadó: gazdasági irodavezető – főkönyvelő

1. Előterjesztés a Debrecen - Malmö közvetlen repülőjárat marketing-támogatására (10. sz. testületi napirend)

Előadó: polgármester

1. Előterjesztés egyházak hitéleti támogatására. (11. sz. testületi napirend)

Előadó: polgármester

1. Előterjesztés pályázati együttműködési megállapodás aláírására. (13. sz. testületi napirend)

Előadó: jegyző

1. Javaslat az önkormányzati képviselők, bizottsági tagok tiszteletdíjáról, juttatásairól és költségtérítéséről szóló önkormányzati rendelet újraalkotására. (14. sz. testületi napirend)

Előadó: jegyző

1. Előterjesztés radiológiai monitor beszerzése tárgyában. (17. sz. testületi napirend)

Előadó: jegyző

1. Előterjesztés Bursa Hungarica Felsőoktatási Önkormányzati Ösztöndíjrendszerhez való csatlakozásra. (18. sz. testületi napirend)

Előadó: egészségügyi-szociális irodavezető-helyettes

1. Előterjesztés pályázatra a rendkívüli szociális támogatás igényléséhez. (19. sz. testületi napirend)

Előadó: egészségügyi-szociális irodavezető-helyettes

1. Előterjesztés közszolgáltatási szerződés megkötésével kapcsolatosan. (20. sz. testületi napirend)

Előadó: főmérnök

1. Előterjesztés a városi köztemetőben található védett sírokkal kapcsolatosan és síremlék védetté nyilvánítására érkezett kérelemről. (21. sz. testületi napirend)

Előadó: főmérnök

1. Előterjesztés tervezési munkákra pénzügyi keret biztosításáról. (22. sz. testületi napirend)

Előadó: főmérnök

1. Előterjesztés 2015. évi fásításról. (23. sz. testületi napirend)

Előadó: főmérnök

**Képviselő-testületi napirendben nem szereplő, csak bizottsági anyag:**

1. A Szilfákalja 7. számú társasház gázszolgáltatásból kizárt lakóinak támogatása

Előadó: egészségügyi, szociális irodavezető-helyettes

1. Előterjesztés a bizottság 2015.09.08.-i ülésére egyedi/önálló lakóingatlanok energetikai rendszerének megújítására, működőképességének helyreállítására, korszerűsítésére

Előadó: egészségügyi- szociális irodavezető-helyettes

1. Előterjesztés a Liliom utca - Ibolya utca közötti átjárás megszüntetésére vonatkozó kérelemről

Előadó: városfejlesztési irodavezető-helyettes - főmérnök

1. Előterjesztés városi utak padkarendezéséről

Előadó: városfejlesztési irodavezető-helyettes - főmérnök

1. Előterjesztés a Fogthüy utcán sebességcsökkentő bordák elhelyezésével kapcsolatos kérelemről

Előadó: városfejlesztési irodavezető-helyettes – főmérnök

1. Tájékoztatás Hajdúszoboszló Város Önkormányzata biztosításának pályáztatásához

Előadó: gazdasági irodavezető, főkönyvelő

1. Extreme Dekor Kft. kérelme

Előadó: elnök

1. A Nap Lányai Kórusért Egyesület kérelme

Előadó: elnök

1. Előterjesztés a 2015. évi belterületi szúnyoggyérítéssel kapcsolatosan

Előadó: városfejlesztési irodavezető-helyettes – főmérnök

1. Előterjesztés az ÉLA Bt. közterület használattal kapcsolatos kérelméről

Előadó: városfejlesztési irodavezető-helyettes – főmérnök

1. Előterjesztés az Attila úti óvoda előtti táblakihelyezéssel kapcsolatosan

Előadó: városfejlesztési irodavezető-helyettes – főmérnök

1. A Hajdúszoboszlói Intézményműködtető Központ kérelme

Előadó: elnök

Bejelentések, tájékoztatók

**1. napirend**

***A Szilfákalja 7. számú társasház gázszolgáltatásból kizárt lakóinak támogatása***

Kunkliné Dede Erika:

A Gazdasági Bizottság 2.200.000 Ft összeget különített el a gázszolgáltatásból kizárt lakások támogatására. A Szilfákalja u. 9-11 és a Szilfákalja u. 21-23-25. számú társasházakban 68 lakásban a gázszolgáltatást kikötötték gázszivárgás miatt. A Szilfákalja 7. számú házban a felülvizsgálat ekkor még nem történt meg, ezért az egyedi kérelmeket a 7. számú társasház kivételével bírálta el a bizottság. Itt is megtörtént a felülvizsgálat és gázszivárgás miatt szintén kikötötték a lépcsőházat a gázszolgáltatásból. Kérem, hogy a bizottság ennek a lépcsőháznak a bevonását is engedélyezze a támogatásba és döntsön arról, hogy a kérelmeket 2015. szeptember 18. 1200 óráig lehessen beadni. A javaslatok megküldésére 2015. szeptember 21. 1400 óráig kerül sor.

Marosi György Csongor:

Az eljárási rend ugyanaz lenne, mint korábban.

A GB 6 igen szavazattal (Marosi György Csongor, Antalné Tardi Irén, Juhász Géza, Kanizsay György Béla, Kállai István Elek, Képíró Ákos) ellenszavazat és tartózkodás nélkül elfogadta a javaslatot (a döntéshozatalban 6 fő vett részt) és – az előterjesztésben foglaltak alapján - a következő határozatot hozta:

**185/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága**

* + - **elfogadja a Szilfákalja 7. számú társasház támogatását a krízishelyzetre elkülönített 2.200.000 Ft keretéből.**
		- **felkéri az Egészségügyi, Szociális Igazgatást, hogy Csendom András közös képviselővel egyeztetve vizsgálja meg és 2015. szeptember 21-ig készítse elő a támogatási döntéseket az alábbiak szerint:**
* **Támogatást az a tulajdonos kérelmezhet, aki életvitelszerűen az érintett lakásban lakik és kérelmét 2015. szeptember 18. 12.00-ig benyújtotta.**
* **A háztartás egy főre jutó havi jövedelme az öregségi nyugdíj mindenkori legkisebb összegének a 450%-át (128.250.-Ft) nem haladhatja meg.**
* **Az egy főre jutó havi jövedelmeket figyelembe véve az egyszeri támogatás összege:**

 **-71.250-ig 50.000.-Ft/lakás**

 **71.251-től 85.500-ig 40.000.-Ft/lakás**

 **85.501-től 128.250-ig 30.000.-Ft/lakás**

* **A tulajdonosokat egyedileg nyilatkoztatni kell arról, hogy egyetértenek azzal, hogy a társasház kapja a határozatukra megállapított támogatási összeget.**
	+ - **az Egészségügyi, Szociális Igazgatás javaslata alapján 2015. szeptember 25-én dönt a támogatásokról. Ezt követően a szakiroda határozattal értesíti a kérelmezőket a döntésről, valamint gondoskodik a megítélt összegek társasházakhoz való utalásától is.**

Határidő: 2015. szeptember 18.

Felelős: jegyző

**2. napirend**

***Tájékoztatás a helyi menetrendszerinti autóbusz-közlekedés 2015. évi I. negyedévi és I. félévi működéséről***

Nagy László:

2015. január 10-től a Borsod Volán, a Hajdú Volán és a Szabolcs Volán beolvadt az Észak-Magyarországi Közlekedési központba. Ezzel egy 3000 fős cég jött létre, mely több mint 1000 autóbuszt foglakoztat. Az autóbuszok átlagéletkora a társaságoknál változó, a Hajdú Voláné volt a legfiatalabb állomány. Az összevonással az átlagéletkor növekedett, mely magasabb fenntartási költségekkel is jár. Más-más infrastrukturális háttérrel bírtak a cégek, melyet üzemeltetési szempontból egy szintre kell hozni, melyhez anyagi támogatást nem kapott a társaság, ezért az is többletköltségekkel jár.

A GB 6 igen szavazattal (Marosi György Csongor, Antalné Tardi Irén, Juhász Géza, Kanizsay György Béla, Kállai István Elek, Képíró Ákos) ellenszavazat és tartózkodás nélkül elfogadta a javaslatot (a döntéshozatalban 6 fő vett részt) és – az előterjesztésben foglaltak alapján - a következő határozatot hozta:

**186/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága tudomásul veszi az Észak-magyarországi Közlekedési Központ Zrt. Hajdúszoboszló város területén 2015. I. negyedévben végzett menetrend szerinti helyi személyszállítás tájékoztatójában foglaltakat.**

Határidő: -

Felelős: -

**3. napirend**

***Előterjesztés a Hungarospa Hajdúszoboszlói Zrt. 2015. évi üzleti tervének módosítására***

Czeglédi Gyula:

Az előterjesztésben szereplő adatok az 1-7 hónap bevételét és az 1-6 hónap költségeit tartalmazza. A kedvező időjárás és egyéb turisztikai tényezőknek köszönhetően elég jól sikerült a Hungarospa Zrt. üzleti tervének a teljesítése. A menedzsment nem kéri a tulajdonos önkormányzattól a bérleti díjemelés fejlesztésekre történő visszaforgatását. Ez egy nettó befizetés lenne a város kasszájába 99 millió Ft összeg erejéig. Kérjük, hogy az elmúlt évben halasztott költségekre kapjunk lehetőséget, illetve a 2015-ről 2016-ra átfolyó évben olyan beruházás-fejlesztéseket tudjunk előkészíteni, amelyek a jövő évi pozíciónknak az erősítéséhez, megtartásához a minőség, a színvonal emeléséhez hozzá fog járulni. (sétaútvonalak és a 3 kis bejárat teljes megújítása, klíma beszerelése a gyógyászatban). A 2016-os hiteltörlesztés előre hozatalát javasoljuk. Az 1-8 hónap bevétel adatai ismeretében látszik, hogy bár az augusztus 20 környéki bevétel nem úgy sikerült, ahogy azt terveztük, a gazdasági növekedés mégis tovább tartott. Nem látunk olyan tényezőt, amely bizonytalanná tenné a javaslataink reális teljesülését

Marosi György Csongor:

Egy jól átlátható terv. Az év eleji borúlátó események nem teljesültek. A jegyáremelés sem okozott vendégcsökkenést, mert az nem járt szolgáltatás színvonal csökkenéssel, hanem még a szolgáltatásban is megkapták. A kérdőíveken is pozitívan nyilatkoztak a vendégek a jegyárral kapcsolatban. A turisztikai Bizottság támogatta a 100 Ft-os strandbelépő jegyár emelését a jövő évben. Az előterjesztésben lévő munkálatok elvégzésére szükség van.

Antalné Tardi Irén:

Az üzleti terv módosítását a javaslatokkal a felügyelő bizottság megtárgyalta és támogatta.

A GB 6 igen szavazattal (Marosi György Csongor, Antalné Tardi Irén, Juhász Géza, Kanizsay György Béla, Kállai István Elek, Képíró Ákos) ellenszavazat és tartózkodás nélkül elfogadta a javaslatot (a döntéshozatalban 6 fő vett részt) és – az előterjesztésben foglaltak alapján - a következő határozatot hozta:

**187/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága támogatja a Hungarospa Hajdúszoboszlói Gyógyfürdő és Egészségturisztikai Zártkörűen működő részvénytársaság 2015. Üzleti és beruházási tervének az előterjesztés szerinti módosítását.**

Határidő: folyamatos

Felelős: Czeglédi Gyula vezérigazgató

**4. napirend**

***Előterjesztés Hajdúszoboszló Város Önkormányzata stratégiai ellenőrzési tervének elfogadására***

Antalné Tardi Irén:

Jó alapnak tartom arra, hogy ennek alapján éves ellenőrzési terveket lehessen készíteni.

A GB 6 igen szavazattal (Marosi György Csongor, Antalné Tardi Irén, Juhász Géza, Kanizsay György Béla, Kállai István Elek, Képíró Ákos) ellenszavazat és tartózkodás nélkül elfogadta a javaslatot (a döntéshozatalban 6 fő vett részt) és – az előterjesztésben foglaltak alapján - a következő határozatot hozta:

**188/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága támogatja a Hajdúszoboszló Város Önkormányzata belső ellenőrzésének stratégiai ellenőrzési tervét.**

Határidő: folyamatos

Felelős: jegyző

**5. napirend**

***Javaslat a 2015. évi költségvetési rendelet módosítására.***

A GB 6 igen szavazattal (Marosi György Csongor, Antalné Tardi Irén, Juhász Géza, Kanizsay György Béla, Kállai István Elek, Képíró Ákos) ellenszavazat és tartózkodás nélkül elfogadta a javaslatot (a döntéshozatalban 6 fő vett részt) és – az előterjesztésben foglaltak alapján - a következő határozatot hozta:

**189/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága támogatja a 2015. évi költségvetési rendelet módosítását**

Határidő: -

Felelős: -

**6. napirend**

***Beszámoló a 2015. évi önkormányzati költségvetés első 7 hónapos végrehajtásáról***

Antalné Tardi Irén:

Az anyag összeállítását törvény nem írja elő. Egy tájékoztató jellegű és annak is kezelem. Látszik, hogy mind a bevételi és kiadási oldalon nem minden megtörtént eseményt tükröznek a számadatok. Több olyan dolog van, ami megtörtént, de a bizonylatolása és annak a feldolgozása elmarad és ezért a táblázatban nem szerepelnek. A bevételi oldalon látszik, hogy a teljesítés elmarad a tervtől. Van olyan bevételi előirányzat is, amelyről szövegesen azt lehet olvasni, hogy azért nem jelenik meg, mert a kiadást fedeztük belőle. A bruttó elszámolás elve alapján a bevételek és a költségek egymással szemben nem számolhatók. Az átláthatóság miatt ezeket meg kell oldani. A bevételt időarányosan megfelelőnek tartom.

A GB 6 igen szavazattal (Marosi György Csongor, Antalné Tardi Irén, Juhász Géza, Kanizsay György Béla, Kállai István Elek, Képíró Ákos) ellenszavazat és tartózkodás nélkül elfogadta a javaslatot (a döntéshozatalban 6 fő vett részt) és – az előterjesztésben foglaltak alapján - a következő határozatot hozta:

**190/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága támogatja a 2015. évi költségvetés első 7 hónap teljesülésének végrehajtásáról szóló beszámoló elfogadását.**

Határidő: -

Felelős: -

**7. napirend**

***Előterjesztés nyersanyagnormák és intézményi térítési díjak meghatározásáról***

A GB 6 igen szavazattal (Marosi György Csongor, Antalné Tardi Irén, Juhász Géza, Kanizsay György Béla, Kállai István Elek, Képíró Ákos) ellenszavazat és tartózkodás nélkül elfogadta a javaslatot (a döntéshozatalban 6 fő vett részt) és – az előterjesztésben foglaltak alapján - a következő határozatot hozta:

**191/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága támogatja az intézmények tekintetében 2016. évre az alábbi nyersanyagnormákat és térítési díjakat.**

|  |  |  |  |
| --- | --- | --- | --- |
| Intézmény | 2016. évi nyersanyagnorma (Ft) | ÁFA 27%(Ft) | 2016. évi térítési díj(Ft) |
| Bölcsőde | 355 | 96 | 451 |
| Óvodák | 389 | 105 | 494 |
| Ált. Iskola7-10 év10-14 év | 381404 | 103109 | 484513 |
| Kollégium KözépiskolaSzociális étkezés | 665321 | 180- | 845500 |
| Vásárolt közszolgáltatás -Éltes Mátyás Ált. Iskola-Speciális étkezés óvoda: ebéd, uzsonna-Speciális étkezés iskola: ebéd, uzsonna-Speciális étkezés középiskola ebéd | 520616880686 | 140166238185 | 6607821.118871 |

Határidő: 2016. január 1-től

Felelős: jegyző

**8. napirend**

***Előterjesztés ingatlanok megvásárlásáról***

Lőrincz László:

A szakértő véleménye alapján a TIGÁZ ennél lényegesebben magasabb árat határozott meg. A felajánlott összeg részünkről eszmei értékű, mert a rendezési terv szerint a terület csak sport- és szabadidős tevékenységre használható.

A GB 6 igen szavazattal (Marosi György Csongor, Antalné Tardi Irén, Juhász Géza, Kanizsay György Béla, Kállai István Elek, Képíró Ákos) ellenszavazat és tartózkodás nélkül elfogadta a javaslatot (a döntéshozatalban 6 fő vett részt) és – az előterjesztésben foglaltak alapján - a következő határozatot hozta:

**192/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága támogatja**

* + - **a 3329 hrsz-ú ingatlan megvételére történő vételi ajánlat benyújtását a Tigáz Zrt. részére bruttó 11.000.000,-Ft összegben.**
		- **hogy a Debreceni útfélen található 3339 hrsz-ú ingatlanra vételi ajánlat kerüljön benyújtásra bruttó 2.000.000,-Ft összegben.**

Határidő: 2015. szeptember 11.

Felelős: jegyző

**9. napirend**

***Előterjesztés az Antenna Hungária Zrt. kérelméről***

A GB 6 igen szavazattal (Marosi György Csongor, Antalné Tardi Irén, Juhász Géza, Kanizsay György Béla, Kállai István Elek, Képíró Ákos) ellenszavazat és tartózkodás nélkül elfogadta a javaslatot (a döntéshozatalban 6 fő vett részt) és – az előterjesztésben foglaltak alapján - a következő határozatot hozta:

**193/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága támogatja a Hrsz: 1593 - Csanády téren üzemelő víztorony tetejére történő 1 db 0,25 m-es (250x360x290mm, 3,5 kg) antenna felszerelését.**

Határidő: 2015. október 1.

Felelős: jegyző

**10. napirend**

***Előterjesztés a Debrecen - Malmö közvetlen repülőjárat marketing-támogatására***

A GB 6 igen szavazattal (Marosi György Csongor, Antalné Tardi Irén, Juhász Géza, Kanizsay György Béla, Kállai István Elek, Képíró Ákos) ellenszavazat és tartózkodás nélkül elfogadta a javaslatot (a döntéshozatalban 6 fő vett részt) és – az előterjesztésben foglaltak alapján - a következő határozatot hozta:

**194/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága támogatja a bruttó 2 M Ft-tal történő hozzájárulást a Debrecen – Malmö járat marketingköltségeihez a 2015. évi tartalékkeret terhére. Az összeg kizárólag erre a célra használható fel, mely a TDM Kft. számlájára kerül, és meghiúsulás esetén visszakerül az Önkormányzat számlájára.**

Határidő: 2015. szeptember 30.

Felelős: jegyző

**11. napirend**

***Előterjesztés egyházak hitéleti támogatására***

A GB 6 igen szavazattal (Marosi György Csongor, Antalné Tardi Irén, Juhász Géza, Kanizsay György Béla, Kállai István Elek, Képíró Ákos) ellenszavazat és tartózkodás nélkül elfogadta a javaslatot (a döntéshozatalban 6 fő vett részt) és – az előterjesztésben foglaltak alapján - a következő határozatot hozta:

**195/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága támogatja a helyi egyházak hitéletének segítésére az alábbi támogatások nyújtását:**

* **református 400.000.-Ft**
* **római katolikus 300.000.-Ft**
* **görög katolikus 300.000.-Ft, a 2015. évi költségvetés tartalékából**.

Határidő: 2015. szeptember 15., felhasználása: 2015. december 31.

Felelős: jegyző

**12. napirend**

***Előterjesztés pályázati együttműködési megállapodás aláírására***

A GB 6 igen szavazattal (Marosi György Csongor, Antalné Tardi Irén, Juhász Géza, Kanizsay György Béla, Kállai István Elek, Képíró Ákos) ellenszavazat és tartózkodás nélkül elfogadta a javaslatot (a döntéshozatalban 6 fő vett részt) és – az előterjesztésben foglaltak alapján - a következő határozatot hozta:

**196/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága támogatja a Hajdú-Bihar Megyei Önkormányzattal a projekt előkészítéssel és megvalósítással összefüggő feladatok ellátására szolgáló együttműködési megállapodás előterjesztés és mellékletei szerinti megkötését.**

Határidő: 2015. szeptember 15.

Felelős: jegyző

**13. napirend**

***Javaslat az önkormányzati képviselők, bizottsági tagok tiszteletdíjáról, juttatásairól és költségtérítéséről szóló önkormányzati rendelet újraalkotására***

A GB 3 ellenszavazattal (Marosi György Csongor, Juhász Géza, Kanizsay György Béla) és 3 tartózkodás mellett (Antalné Tardi Irén, Kállai István Elek, Képíró Ákos) 0 igen szavazattal nem fogadta el a javaslatot (a döntéshozatalban 6 fő vett részt) és – az előterjesztésben foglaltak alapján - a következő határozatot hozta:

**197/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága nem támogatja az önkormányzati képviselők, bizottsági tagok tiszteletdíjáról, juttatásairól és költségtérítéséről szóló önkormányzati rendelet újraalkotására vonatkozó javaslatot.**

Határidő: -

Felelős: -

**14. napirend**

***Előterjesztés radiológiai monitor beszerzése tárgyában.***

A GB 6 igen szavazattal (Marosi György Csongor, Antalné Tardi Irén, Juhász Géza, Kanizsay György Béla, Kállai István Elek, Képíró Ákos) ellenszavazat és tartózkodás nélkül elfogadta a javaslatot (a döntéshozatalban 6 fő vett részt) és – az előterjesztésben foglaltak alapján - a következő határozatot hozta:

**198/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága támogatja a Járóbeteg-Ellátó Centrum részére a 2015. évi költségvetésben szereplő tartalékok, pályázati céltartalék sor terhére - radiológiai monitor és grafikai kártya beszerzése céljából - maximum bruttó 1.549.400,-Ft biztosítását, amennyiben a monitorgyártó társaság szakvéleménye alapján a jelenleg használt radiológiai monitor használhatatlan.**

Határidő: azonnal

Felelős: jegyző, igazgató-főorvos

**15. napirend**

***Előterjesztés Bursa Hungarica Felsőoktatási Önkormányzati Ösztöndíjrendszerhez való csatlakozásra***

A GB 6 igen szavazattal (Marosi György Csongor, Antalné Tardi Irén, Juhász Géza, Kanizsay György Béla, Kállai István Elek, Képíró Ákos) ellenszavazat és tartózkodás nélkül elfogadta a javaslatot (a döntéshozatalban 6 fő vett részt) és – az előterjesztésben foglaltak alapján - a következő határozatot hozta:

**199/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága támogatja a Bursa Hungarica Felsőoktatási Önkormányzati Ösztöndíjrendszer 2016. évi fordulójához való csatlakozást.**

Határidő: folyamatos, 2016. január 31.

Felelős: jegyző, irodavezető-helyettes

**16. napirend**

***Előterjesztés pályázatra a rendkívüli szociális támogatás igényléséhez***

A GB 6 igen szavazattal (Marosi György Csongor, Antalné Tardi Irén, Juhász Géza, Kanizsay György Béla, Kállai István Elek, Képíró Ákos) ellenszavazat és tartózkodás nélkül elfogadta a javaslatot (a döntéshozatalban 6 fő vett részt) és – az előterjesztésben foglaltak alapján - a következő határozatot hozta:

**200/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága támogatja a belügyminiszter és a nemzetgazdasági miniszter által meghirdetett, Magyarország 2015. évi központi költségvetéséről szóló 2014. évi C. törvény 3. melléklet I. 7. pont és a III. 4. pont szerinti települési önkormányzatok rendkívüli önkormányzati költségvetési támogatása keretében 4.5millió Ft rendkívüli szociális támogatásra pályázat benyújtását.**

Határidő: 2015. augusztus 15., folyamatos

Felelős: jegyző, irodavezető-helyettes

**17. napirend**

***Előterjesztés közszolgáltatási szerződés megkötésével kapcsolatosan***

A GB 6 igen szavazattal (Marosi György Csongor, Antalné Tardi Irén, Juhász Géza, Kanizsay György Béla, Kállai István Elek, Képíró Ákos) ellenszavazat és tartózkodás nélkül elfogadta a javaslatot (a döntéshozatalban 6 fő vett részt) és – az előterjesztésben foglaltak alapján - a következő határozatot hozta:

**201/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága támogatja a vízgazdálkodásról szóló 1995. évi LVII. törvény 44/c. § alapján a nem közművel összegyűjtött háztartási szennyvíz begyűjtésére, szállítására és ártalmatlanításra történő átadására vonatkozó közszolgáltatási tevékenység ellátásra vonatkozóan a Loós és Társa Kft. (4031 Debrecen, Csillagvirág u. 10. képviseli: Loós Imre ügyvezető), mint nyertes ajánlattevővel 2015.10.01. – 2018.12.31. közötti időtartamban történő közszolgáltatási szerződés megkötését**

Határidő: szerződéskötésre 2015. szeptember 30.

Felelős: jegyző

**18. napirend**

***Előterjesztés a városi köztemetőben található védett sírokkal kapcsolatosan és síremlék védetté nyilvánítására érkezett kérelemről***

Szilágyiné Pál Gyöngyi:

A rendelet tervezetet 8/A §-ban felsorolás jelleggel jelenítettük meg az érdemeket, amelyek a díszsírhely állításának feltételei. A felsorolás 1. bekezdés g.) pontját módosítanám az alábbiak szerint: Hajdúszoboszló egészségügyi, gazdasági fejlesztésében, valamint kulturális, művészeti, nevelési és sport területen kiemelkedő érdemeket szereztek. Az alaprendelet a városunk valamennyi temetőjéről rendelkezik, melyet a módosító rendelet tervezetben leszűkítettünk a városi köztemetőre. Módosítom a rendelettervezetet, nem korlátoznánk a díszsírhely megjelölését sem csupán a városi köztemetőre. A rendelettervezet apróbb hibákat, jogszabály-szerkesztési hibákat is tartalmaz, melyeket javítani fogok.

Marosi György Csongor:

Kígyós József sírhelyéről az a megállapítás szerepel, hogy jó állapotú, intézkedést nem igényel. Korábban Rása Istvánné kezdeményezte a sír rendbetételét, mivel a volt Polgármesternek nincs a városban rokona és a gyermekeivel sem tartotta a kapcsolatot, így nem volt, aki megcsináltassa. Erre figyelni kellene, mert felmerülhet a probléma újra. Ráadásul kiemelkedő soron van. A JOBBIK alapszervezete vállalta az I. világháborús sírok rendbetételét.

Dr. Sóvágó László:

Mióta van az, hogy csak díszpolgár kaphat díszsírt?

Szilágyiné Pál Gyöngyi:

1996-ban született egy döntés, miszerint a díszpolgárt elhalálozásakor ingyenes díszsírhely, vagy a hozzátartozója által választott egyéb sírhely illeti meg. Jött egy kérelem, melynek kapcsán merült fel a védett sír kérdése.

Antalné Tardi Irén:

A beszámolónál olvastam, hogy nem költöttünk a védett sírokra, bár van a költségvetésben rá pénz. Kezdeményeztem, hogy a rendelet tervezetben legyen benne a város gazdasági fejlesztésében érdemeket szerzettek is. Pávai Vajna Ferencre gondolok, az ő sírja is lehetne védett. Neki egyáltalán nincs leszármazottja Hajdúszoboszlón. Nagyobb gonddal, törődéssel kellene ezt a sírt kezelni.

Dr. Sóvágó László:

Sok kellemetlen szituáció volt már a díszsírhellyel kapcsolatban. El kell felejteni a díszsírhely fogalmat, mert akkor nem lenne gond, ha valakit eltemetnek oda, ahová következik. Az utódok majd a jogszabályok alapján védetté minősítethetik.

Marosi György Csongor:

Minden temetőben láttam díszsírhelyeket, díszsort.

Dr. Sóvágó László:

Az a probléma, hogy nincs leszabályozva. Ad hoc jelleggel kapják. Vagy szabályozzuk le, vagy töröljük el.

Dr. Vincze Ferenc:

Annyi szabályozás van, hogy a díszpolgárt ingyenes díszsír illeti meg, másnak nem jár.

A GB 5 igen szavazattal (Marosi György Csongor, Juhász Géza, Kanizsay György Béla, Kállai István Elek, Képíró Ákos) és 1 tartózkodás mellett (Antalné Tardi Irén), ellenszavazat nélkül elfogadta a javaslatot (a döntéshozatalban 6 fő vett részt) és – az előterjesztésben foglaltak alapján - a következő határozatot hozta:

**202/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága**

* **támogatja, a városi köztemetőben található kegyeleti, várostörténeti vagy építészeti szempontból értéket képviselő síremlékek védetté nyilvánítását.**
* **a városi köztemetőben található síremlékek védetté nyilvánításával kapcsolatos vizsgálati és javaslattételi feladatok ellátásával a Kulturális, Sport, Nevelési Bizottságot bízza meg a temető mindenkori üzemeltetőjének bevonása mellett. A Bizottság a feladat ellátása során külső szakértőket (pld. várostörténeti kutató, történelmi egyházak képviselője stb.) igény szerint bevonhat.**
* **Kiss Lajosné hajdúszoboszlói lakosnak a városi köztemetőben lévő, XIII-as parcella, 18. sor, 21-22 sírhelyen található sírbolt védetté nyilvánítással kapcsolatos kérelmét a Kulturális, Sport, Nevelési Bizottság elé utalja vizsgálat és javaslattétel céljából, melyek ismeretében a későbbiekben dönt a védetté nyilvánításról.**

Határidő: 2015. november 15.

Felelős: jegyző, Városgazdálkodási Nonprofit Zrt. vezérigazgatója

**19. napirend**

***Előterjesztés tervezési munkákra pénzügyi keret biztosításáról***

Marosi György Csongor összefoglalta az előterjesztésben foglaltakat.

A GB 6 igen szavazattal (Marosi György Csongor, Antalné Tardi Irén, Juhász Géza, Kanizsay György Béla, Kállai István Elek, Képíró Ákos) ellenszavazat és tartózkodás nélkül elfogadta a javaslatot (a döntéshozatalban 6 fő vett részt) és – az előterjesztésben foglaltak alapján - a következő határozatot hozta:

**203/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága támogatja a városi költségvetés 13. mellékletének 8/ÖK „Útépítések” költségvetési során tervezésre elkülönített pénzügyi keretösszeg megemelését 3,5 millió Ft-tal a tartalékkeret terhére.**

Határidő: 2015. szeptember 30.

Felelős: jegyző

**20. napirend**

***Előterjesztés 2015. évi fásításról***

A GB 6 igen szavazattal (Marosi György Csongor, Antalné Tardi Irén, Juhász Géza, Kanizsay György Béla, Kállai István Elek, Képíró Ákos) ellenszavazat és tartózkodás nélkül elfogadta a javaslatot (a döntéshozatalban 6 fő vett részt) és – az előterjesztésben foglaltak alapján - a következő határozatot hozta:

**204/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága támogatja 2015. évben az 1. sz. mellékletben megjelölt helyszíneken, és az 1. sz. melléklet szerinti darabszámú és típusú fák telepítését, karózva, dréncsövezve, 2 éves utógondozással, garancia nélkül, valamint a Hajdúszoboszlói Városgazdálkodási Nonprofit Zrt. megbízását a fák beszerzésére és telepítésére.**

Határidő: 2015. november 30.

Felelős: jegyző, Városgazdálkodási Nonprofit Zrt. vezérigazgatója

**21. napirend**

***Előterjesztés a bizottság 2015.09.08.-i ülésére egyedi/önálló lakóingatlanok energetikai rendszerének megújítására, működőképességének helyreállítására, korszerűsítésére***

Kunkliné Dede Erika:

Egyedi kérelemről van szó. A jogszabály szerint 150.000 Ft illeti meg.

A GB 6 igen szavazattal (Marosi György Csongor, Antalné Tardi Irén, Juhász Géza, Kanizsay György Béla, Kállai István Elek, Képíró Ákos) ellenszavazat és tartózkodás nélkül elfogadta a javaslatot (a döntéshozatalban 6 fő vett részt) és – az előterjesztésben foglaltak alapján - a következő határozatot hozta:

**205/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága a Hajdúszoboszló Város Önkormányzat Képviselő-testületének a 6/2002. (II.19.) sz. Ör., valamint a Gazdasági Bizottság 33/2015. (II.25.) számú és módosító 88/2015. (IV.15.) határozata alapján Molnárné Bodnár Réka Kata (sz.: Miskolc, 1979.02.12.) 4200 Hajdúszoboszló, Csontos u. 11 szám alatti lakos részére 150.000 Ft energetikai támogatást állapít meg.**

Határidő: 2015. szeptember 18.

Felelős: jegyző

**22. napirend**

***Előterjesztés a Liliom utca - Ibolya utca közötti átjárás megszüntetésére vonatkozó kérelemről***

Marosi György Csongor:

Ebben nem kell döntést hoznunk, mert a Városfejlesztési, Mezőgazdasági Bizottság nem támogatta az oszlopok újra kihelyezését, mivel nem indokolja semmi, hogy ott megszűnjön a forgalom. Annak idején a környékben lakók kérésének megfelelően lett kihelyezve. Ezt egyetlen egy lakó tolja folyamatosan, aki éveken keresztül saját maga szedte ki az oszlopot és ott járt át. Így sokkal kényelmesebb volt, hogy az utcán csak ő tudott közlekedni.

**23. napirend**

***Előterjesztés városi utak padkarendezéséről***

Antalné Tardi Irén:

Költségkímélés miatt a padkarendezés abból áll, hogy ahol magasabb a padka, mint az úttest, ott azt legyalulják. Ha a lekeményedett begyepesedett talajrészt eltávolítják, egy lazább talajrész marad, ami esőzéskor sárrá változik. Rengeteg panaszt hallottam a Hajdú utcán emiatt. Törmelékkel, kaviccsal próbálták helyreállítani a padkát. Egy tartósabb megoldást, ami szilárdabb padkát eredményez, jobban tudok támogatni még akkor is, ha kevesebb utcára jut pénz.

Kállai István Elek:

A Városfejlesztési osztály egy anyagot az árkok karbantartásával kapcsolatban, amely lehetővé teszi, hogy a következő időszakban ezek a problémák elkerülhetőek legyenek. jelenleg ettől jobb megoldás nincsen. Az erősebb padka, akár egy megtámasztás horribilis összeggel növelné meg a költségeket.

Szilágyiné Pál Gyöngyi:

Azok nem örök életűek, kétévente fel kell újítani.

Marosi György Csongor:

A tervezők figyelmét fel kellene hívni arra, hogy egy keskenyebb utcában a kanyarodást a padka ne akadályozza.

Kállai István Elek:

Ezért van nagy szerepe a műszaki ellenőrnek, hiszen a tervező a szabályszerűséget figyeli, nem az életszerűséget.

Antalné Tardi Irén:

A stabilabb padkán nem egy kiálló megtámasztást gondolok, mert az pont ilyen problémát vet fel.

A GB 5 igen szavazattal (Marosi György Csongor, Juhász Géza, Kanizsay György Béla, Kállai István Elek, Képíró Ákos) és 1 tartózkodás mellett (Antalné Tardi Irén), ellenszavazat nélkül elfogadta a javaslatot (a döntéshozatalban 6 fő vett részt) és – az előterjesztésben foglaltak alapján - a következő határozatot hozta:

**206/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága támogatja az alábbi padkarendezési munkálatok elvégzését:**

1. **Böszörményi útfél belső oldal a József A. u. és a Pávai-Vajna u. között padkanyesés:**

**959,75 m2 x 590 Ft/m2 = 566.253 Ft**

1. **Böszörményi útfél külső oldal a Pávai-Vajna és a Malom sor között padkanyesés:**

**981,75 m2 x 590 Ft/m2 = 579.233 Ft**

1. **Kenézy u. páros (külső) oldal a Móricz és a Kovács M. u. között padkanyesés:**

**286 m2 x 590 Ft/m2 = 168.740 Ft**

1. **Keleti u. belső oldal az Ádám és az Árpád utcák között padkanyesés:**

**300,3 m2 x 590 Ft/m2 = 177.177 Ft**

1. **Csontos u. páratlan (külső) oldal a Dobó és Ádám utcák között padkanyesés:**

**256,3 m2 x 590 Ft/m2 = 151.217 Ft**

1. **Wekerle u. páratlan oldal padkanyesés:**

**545,6 m2 x 590 Ft/m2 = 321.904 Ft**

1. **Nyugati sor páros (belső) oldal a 60. szám és a Fertő u. 126. között padkanyesés:**

**530,2 m2 x 590 Ft/m2 = 312.818 Ft**

1. **Böszörményi u. páros (külső) oldal az Újvárosi és Móricz utcák között padkanyesés:**

**387,75 m2 x 590 Ft/m2 = 228.773 Ft**

1. **Böszörményi u. páros (külső) oldal a Malom sor és az Álmos u. között padkanyesés:**

**405,35 m2 x 590 Ft/m2 = 239.157 Ft**

1. **Böszörményi u. páratlan (belső) oldal az Isonzó és a József A. u. között padkanyesés (az indokolatlan szakaszokat kivéve):**

**396 m2 x 590 Ft/m2 = 233.640 Ft**

1. **Libagát utca páros és páratlan oldala a Belső-Köselyig padkanyesés:**

**295,9 m2 x 590 Ft/m2 = 174.581 Ft**

1. **Szurmai utca páratlan oldalán 0,5 m nemesített padka készítése:**

**128 m2 x 3000 Ft/m2 = 384.000 Ft**

**Összesen: 3.537.493,- Ft**

**Áfa: 955.123,- Ft**

**Mindösszesen: 4.492.616,- Ft**

Határidő: **-**

Felelős: jegyző

**24. napirend**

***Előterjesztés a Fogthüy utcán sebességcsökkentő bordák elhelyezésével kapcsolatos kérelemről***

Marosi György Csongor:

A Városfejlesztési Mezőgazdasági Bizottság a 30-as sebességkorlátozó tábla kihelyezését támogatta.

A GB 6 igen szavazattal (Marosi György Csongor, Antalné Tardi Irén, Juhász Géza, Kanizsay György Béla, Kállai István Elek, Képíró Ákos) ellenszavazat és tartózkodás nélkül elfogadta a javaslatot (a döntéshozatalban 6 fő vett részt) és – az előterjesztésben foglaltak alapján - a következő határozatot hozta:

**207/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága a Fogthüy utcán a 30 km/h sebességkorlátozó tábla kihelyezéséhez szükséges pénzügyi fedezetet a 2015. évi városi költségvetés városüzemeltetési táblázat belterületi útfenntartási kerete terhére biztosítja.**

Határidő: **-**

Felelős: jegyző

**25. napirend**

***Tájékoztatás Hajdúszoboszló Város Önkormányzata biztosításának pályáztatásához***

Marosi György Csongor:

Mikor fogjuk meghívni a biztosítókat, alkuszokat, hogy fogjuk kiválasztani és mikor fogunk dönteni? Kállai István Elek kérdésére válaszolva: biztosítókat, alkuszokat is meghívunk.

Lőrincz László:

Az intézmények részére is kimentek azok a levelek, hogy a vagyonukkal kapcsolatban küldjék be azokat a dokumentumokat, amelyek alapján a felhívásokat meg tudjuk tenni. A határidőt fogjuk tudni tartani. A felkérések október hónapban ki tudnak menni és október végén, illetve november elején a bizottság dönthet.

Marosi György Csongor:

A testületnek novemberben dönteni kell a felmondásról és az új kiválasztásáról.

Antalné Tardi Irén:

Amennyiben nemcsak biztosítókat, hanem alkuszokat is meghívunk, hogyan fogjuk tudni garantálni, hogy teljesen független árajánlatok alapján tudunk majd dönteni? Az alkusz tudni fogja előre a biztosító ajánlatát.

Marosi György Csongor:

A testület 2014. novemberben elfogadta, hogy az árajánlatok során alkuszokat is meg kell hívni a biztosítók mellett. Ennek módosítására már nincs elég idő. Nekem mindegy ki csinálja.

Képíró Ákos:

Bizonyos biztosítóknál egy árajánlatot lehet kiadni. Ha egy üzletkötő kiadott egy árajánlatot a biztosítótól, akkor a biztosítónál dolgozó alkusz már nem adhat ki. A biztosító eldöntheti, hogy közvetlenül ő, vagy alkuszon keresztül ad ajánlatot.

Dr. Vincze Ferenc:

Az önkormányzat biztosítását lehet közvetlenül biztosítók versenyeztetésével, vagy közvetetten alkusz közbejöttével intézni. Azt nem tudom, hogy alkuszt alkusszal hogyan lehet versenyeztetni.

Marosi György Csongor:

Az alkusznak érdeke, hogy jó biztosítást adjon, ezáltal az ügyfele sokáig nála maradjon, mert azután kapja a jutalékát.

Kállai István Elek:

Nem értem, hogy hogyan fog a verseny kialakulni, ha a biztosítók egy alkusznak adott ajánlatai lefedik azoknak a biztosítóknak az ajánlatait, mert az összes többi is azt tudja megkapni.

Képíró Ákos:

Az alkuszok tudják úgy alakítani az árajánlatokat, hogy az a számukra is a legkedvezőbb legyen. A legtisztább az lenne, ha csak biztosítókat hívnánk meg.

Marosi György Csongor:

Terjesszük ki a biztosításunkat a játszóterek eszközeire, közterületi elemekre. Esetleg a cégeinkkel nem lehetne együtt kötni a biztosítást, mert akkor olcsóbb lenne. Az gépkocsiállományt is lehetne a cégekkel flottaként kezelni a gépjármű biztosításnál ugyanezen okból.

Dr. Vincze Ferenc:

Amikor még volt erről szó, önállóbbak voltak az cégek.

A GB 6 igen szavazattal (Marosi György Csongor, Antalné Tardi Irén, Juhász Géza, Kanizsay György Béla, Kállai István Elek, Képíró Ákos) ellenszavazat és tartózkodás nélkül elfogadta a javaslatot (a döntéshozatalban 6 fő vett részt) és – az előterjesztésben foglaltak alapján - a következő határozatot hozta:

**208/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága utasítja a Hajdúszoboszlói Polgármesteri Hivatal Gazdasági Irodáját, hogy a 2016-2019 évre vonatkozó vagyon,- és felelősségbiztosítási árajánlatok bekérésekor a magasabb kockázattal járó káreseményeket külön vegye figyelembe.**

Határidő: **-**

Felelős: gazdasági irodavezető, főkönyvelő

**26. napirend**

***Extreme Dekor Kft. kérelme***

Marosi György Csongor:

Polgármester Úr támogatja a rendezvény és a fővédnökséget is elvállalta. A turisztikai holtszezonban biztosítana egy rendezvényt a város peremkerületében. Javaslom, hogy 200.000 Ft támogatást kapjon.

A GB 6 igen szavazattal (Marosi György Csongor, Antalné Tardi Irén, Juhász Géza, Kanizsay György Béla, Kállai István Elek, Képíró Ákos) ellenszavazat és tartózkodás nélkül elfogadta a javaslatot (a döntéshozatalban 6 fő vett részt) és – az előterjesztésben foglaltak alapján - a következő határozatot hozta:

**209/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága 200.000 Ft támogatást nyújt az Extreme Dekor Kft. számára (M. Tót Gyula, 4200 Hajdúszoboszló, Nádudvari út 32/A) az Rc modellnapok rendezvény költségeihez.**

Határidő: 2015. szeptember 30.

Felelős: jegyző

**27. napirend**

***A Nap Lányai Kórusért Egyesület kérelme (szóbeli)***

Marosi György Csongor:

Egy elkésett kérelem a művelődési ház irodahasználatával kapcsolatban.

A GB 6 igen szavazattal (Marosi György Csongor, Antalné Tardi Irén, Juhász Géza, Kanizsay György Béla, Kállai István Elek, Képíró Ákos) ellenszavazat és tartózkodás nélkül elfogadta a javaslatot (a döntéshozatalban 6 fő vett részt) és – az előterjesztésben foglaltak alapján - a következő határozatot hozta:

**210/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága a Nap Lányai Kórusért Egyesületnek 50.000 Ft támogatást nyújt a civil iroda plusz szolgáltatási csomagjának igénybe vételére.**

Határidő: 2015. szeptember 30.

Felelős: jegyző

**28. napirend**

***Előterjesztés a 2015. évi belterületi szúnyoggyérítéssel kapcsolatosan***

A GB 6 igen szavazattal (Marosi György Csongor, Antalné Tardi Irén, Juhász Géza, Kanizsay György Béla, Kállai István Elek, Képíró Ákos) ellenszavazat és tartózkodás nélkül elfogadta a javaslatot (a döntéshozatalban 6 fő vett részt) és – az előterjesztésben foglaltak alapján - a következő határozatot hozta:

**211/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága támogatja, hogy a 2015. évi szúnyoggyérítés feladat elvégzése érdekében a komplex rovar és rágcsálóirtás sor 8,5 millió Ft-os keretösszegéhez a 2015. évi városi költségvetés tartalékkeretből további 1,5 millió Ft kerüljön átcsoportosításra, így szeptember hónapban további egy alkalommal valósulhat meg szúnyoggyérítés Hajdúszoboszló Város belterületén.**

Határidő: 2015. szeptember 30.

Felelős: jegyző

**29. napirend**

***Előterjesztés az ÉLA Bt. közterület használattal kapcsolatos kérelméről***

Marosi György Csongor:

A Városfejlesztési Mezőgazdasági Bizottság támogatta az szerződés újabb 5 évre történő biztosítását. Az ár meghatározásánál a többiekéhez hasonlóan valamilyen szintű emelést kell eszközölni, mivel a rendeletünk magasabb összeget ír elő, mint amit korábban a VGNZRT-nél fizetett.

Szabó László:

A díját a rendelet szabályozza. A teljes szezoni ár 1.121.795 Ft, szezonon kívül 5000 Ft/nap. A két elektromos jármű díja 525 Ft/db/nap.

Marosi György Csongor:

Mivel a parkolókra vonatkozóan a rendelet 8 napot engedélyez terület használatra, ezért kivettük ezt a területet. Ezzel a lendülettel az összes ilyen kivett területet lehetne rendeletben szabályozni.

A GB 6 igen szavazattal (Marosi György Csongor, Antalné Tardi Irén, Juhász Géza, Kanizsay György Béla, Kállai István Elek, Képíró Ákos) ellenszavazat és tartózkodás nélkül elfogadta a javaslatot (a döntéshozatalban 6 fő vett részt) és – az előterjesztésben foglaltak alapján - a következő határozatot hozta:

**212/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága 2020. augusztus 31. napjáig (5 év időtartamra) a Fürdő utcán a 13 db parkolóhely bringó-hintó kölcsönzés céljára történő hasznosításának a díját -a korábbi évekhez hasonlóan- a közterület-használat, közterület-hasznosítás helyi szabályairól szóló, többször módosított 5/2009. (II.26.) önkormányzati rendelet 1. sz. függeléke szerinti határozza meg.**

Határidő: -

Felelős: jegyző

1. **napirend**

***Előterjesztés az Attila úti óvoda előtti táblakihelyezéssel kapcsolatosan (szóbeli)***

Marosi György Csongor:

Az előterjesztés arról szól, hogy a Wesselényi utca két oldalán a Kálvin utcáig és a Kálvin utcán az Attila utcáig és a Kálvin utca bekötése között a Kálvin utcai óvoda oldali szakaszon 3 db megállni tilos tábla legyen kihelyezve.

A GB 6 igen szavazattal (Marosi György Csongor, Antalné Tardi Irén, Juhász Géza, Kanizsay György Béla, Kállai István Elek, Képíró Ákos) ellenszavazat és tartózkodás nélkül elfogadta a javaslatot (a döntéshozatalban 6 fő vett részt) és – az előterjesztésben foglaltak alapján - a következő határozatot hozta:

**213/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága támogatja a Wesselényi utca két oldalán a Kálvin utcáig és a Kálvin utcán az Attila utcáig és a Kálvin utca bekötése között a Kálvin utcai óvoda oldali szakaszon a megállni tilos tábla kihelyezését, továbbá a 3 db tábla kihelyezés költségeinek a 2015. évi városi költségvetés városüzemeltetési táblázat belterületi útfenntartás kerete terhére történő biztosítását.**

Határidő: 2015. szeptember 30.

Felelős: jegyző

**31. napirend**

***A Hajdúszoboszlói Intézményműködtető Központ kérelme (szóbeli)***

Marosi György Csongor:

Az új kondi parkot a Hajdúszoboszlói Intézményműködtető Központ kapta meg üzemeltetésre. Az idén nem tudták, hogy ennek a területnek a költsége őket fogja terhelni, ezért nem is tervezték a költségvetésükben. Kérik a bizottságot, hogy a régi park fenntartási költségeire, az új karbantartásra és a hétvégi a járőrszolgálattal történő nyitás-zárást szolgáltatásra 50.000 Ft támogatást biztosítson. A jövő évben ez a költség be lesz tervezve.

Antalné Tardi Irén:

Ha értékeljük, hogy mi történt a nyár folyamán az iskolák udvarával, melyet munkaidőn túl megnyitottunk a város fiataljainak, meg kell nézni, hogy mennyi pénzbe került ez a HIK-nek.

A GB 5 igen szavazattal (Marosi György Csongor, Juhász Géza, Kanizsay György Béla, Kállai István Elek, Képíró Ákos) és 1 tartózkodás mellett (Antalné Tardi Irén), ellenszavazat nélkül elfogadta a javaslatot (a döntéshozatalban 6 fő vett részt) és – az előterjesztésben foglaltak alapján - a következő határozatot hozta:

**214/2015. (IX.08.) GB határozat**

**Hajdúszoboszló Város Önkormányzatának Gazdasági Bizottsága 50.000 Ft támogatást nyújt a Hajdúszoboszlói Intézményműködtető Központnak az újonnan megnyílt fitnesz park karbantartása és a hétvégi nyitás-zárást biztosító járőrszolgálat biztosításának költségeire.**

Határidő: 2015. szeptember 30.

Felelős: jegyző

Marosi György Csongor bizottsági elnök egyéb tájékoztató, bejelenteni való hiányában 1630 órakor az ülést bezárta.

**K.m.f.**

**Marosi György Csongor Kállai István Elek**

 ***bizottsági elnök***  ***bizottsági tag***

**Fehér Adrienn**

 ***jegyzőkönyvvezető***